Nyonyah Eming, kathahipun nêm atus rupiyah pêthak. Dene ingkang kula saurakên dados panicil, pamêdalipun kagungan dalêm gêgadhuhan kula lêlênggah siti dhusun ing Manjungan sajung ing Kalisigi sajung, ingkang sampun dipun bêkêli dhatêng Nyonyah Eming ing dalêm sataun, satus rupiyah pêthak. Mênggah panicil kula sataun kaping kalih, ing bakda garêbêg wulan Mulud sèkêt rupiyah, ing bakda garêbêg wulan Siyam, sèkêt rupiyah, laminipun ing dalêm kalih wêlas taun bod, kaetang kalihan tikêlanipun. Dene jangji-jangji inggih kados ingkang sampun mungêl wontên ing sêrat piagêm.